CELEX: C2005/106/67
Language: sl
Date: 2005-04-30 00:00:00
Title: Zadeva T-66/05: Tožba Jörna Sacka proti Komisiji Evropskih skupnosti, vložena dne 17. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/32
            
         Tožba Jörna Sacka proti Komisiji Evropskih skupnosti, vložena dne 17. februarja 2005
   (Zadeva T-66/05)
   (2005/C 106/67)
   Jezik postopka: nemščina
   Jörn Sack, stanujoč v Tervurenu (Belgija), je dne 17. februarja 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti. Zastopnika tožeče stranke sta U. Lehmann-Brauns in D. Mahlo, Rechtsanwälte.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo o določitvi njegovih plač za mesece maj 2004 do februarja 2005 zaradi kršitve načela enakega obravnavanja in znova določi njegovo plačo za te mesece ob upoštevanju tega načela,
            
         
               —
            
            
               razveljavi zavrnilno odločbo generalnega direktorja generalnega direktorata „Uprava“ z dne 26.11.2004 o pritožbi tožeče stranke z dne 21.6.2004,
            
         
               —
            
            
               toženi stranki naloži plačilo stroškov postopka.
            
         Tožbeni razlogi in bistvene trditve
   Tožeča stranka je bila uradnik pravne službe Komisije v plačilni razred A*14. Na podlagi svoje posebne vloge v pravni službi zahteva, da se ga šteje, kakor da spada k srednjemu vodstvenemu kadru in da mu zato na podlagi členov 44(7) in 46 kot tudi člena 7(4) Priloge XII Kadrovskih predpisov pripadajo prejemki, povezani s tem položajem.
   V utemeljitev svoje tožbe najprej navaja, da ima odločba, s katero je bila njegova pritožba zavrnjena, formalne pomanjkljivosti, ker je prvič, bila napisana v angleščini, čeprav je bila prva pritožba tožeče stranke napisana v nemščini, in drugič, ob kršitvi člena 253 ES ni zavzel stališča glede njegovih povsem osebnih pritožbenih navedb.
   Poleg tega graja tožeča stranka kršitev splošnega načela enakega obravnavanja pri oceni in uvrstitvi njegovega dela. Tožeča stranka navaja, da naj bi njegove naloge in odgovornosti ustrezale odgovornostim vodje oddelka. Dejstvo, da je njegov naslednik dobil višji naziv, predstavlja dodatno kršitev načela enakega obravnavanja.